Euroopan parlamentin päätöslauselma,

10. toukokuuta 2011,

joka sisältää huomautukset, jotka ovat erottamaton osa päätöstä vastuuvapauden myöntämisestä yhteisön kalastuksenvalvontaviraston talousarvion toteuttamisesta varainhoitovuonna 2009

EUROOPAN PARLAMENTTI, joka

ottaa huomioon yhteisön kalastuksenvalvontaviraston lopullisen tilinpäätöksen varainhoitovuodelta 2009,

ottaa huomioon tilintarkastustuomioistuimen kertomuksen yhteisön kalastuksenvalvontaviraston tilinpäätöksestä varainhoitovuodelta 2009 sekä viraston vastaukset [1],

ottaa huomioon neuvoston 15. helmikuuta 2011 antaman suosituksen (05892/2011 – C7-0052/2011),

ottaa huomioon EY:n perustamissopimuksen 276 artiklan ja Euroopan unionin toiminnasta tehdyn sopimuksen 319 artiklan,

ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 [2] ja erityisesti sen 185 artiklan,

ottaa huomioon yhteisön kalastuksenvalvontaviraston perustamisesta 26. huhtikuuta 2005 annetun neuvoston asetuksen (EY) N:o 768/2005 [3] ja erityisesti sen 36 artiklan,

ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19 päivänä marraskuuta 2002 annetun komission asetuksen (EY, Euratom) N:o 2343/2002 [4] ja erityisesti sen 94 artiklan,

ottaa huomioon työjärjestyksen 77 artiklan ja liitteen VI,

ottaa huomioon talousarvion valvontavaliokunnan mietinnön sekä kalatalousvaliokunnan lausunnon (A7-0118/2011),

A. ottaa huomioon, että tilintarkastustuomioistuin on saanut kohtuullisen varmuuden siitä, että varainhoitovuoden 2009 tilit ovat luotettavat ja tilien perustana olevat toimet ovat lailliset ja asianmukaiset,

B. ottaa huomioon, että parlamentti myönsi 5. toukokuuta 2010 yhteisön kalastuksenvalvontaviraston pääjohtajalle vastuuvapauden viraston talousarvion toteuttamisesta varainhoitovuonna 2008 [5] ja vastuuvapauspäätökseen liitetyssä päätöslauselmassaan parlamentti muun muassa

- kiinnitti huomiota siihen, että viraston on korjattava toimintansa ohjelmoinnin puutteet, jotta talousarvion laatimismenettelyt ovat tulevaisuudessa riittävän kurinalaiset eikä budjettikohtien määrärahoja tarvitse lisätä ja/tai vähentää;

- pani merkille, että virasto ei ollut laatinut monivuotista työohjelmaa,

C. ottaa huomioon, että viraston määrärahat vuonna 2009 olivat 10100000 euroa eli ne olivat 18 prosenttia suuremmat kuin vuonna 2008,

Toiminta

1. pitää myönteisenä sitä, että virasto hyväksyi vuosien 2011–2015 monivuotisen työohjelman 19. lokakuuta 2010; korostaa, että tämä asiakirja on tärkeä laatia, jotta virasto voi tehokkaalla tavalla järjestää strategiansa ja tavoitteidensa toteuttamisen;

2. kehottaa jälleen kerran virastoa esittämään tilintarkastustuomioistuimen seuraavaan kertomukseen liitettävässä taulukossa vertailun vastuuvapausmenettelyn kohteena olevan vuoden ja sitä edeltävän varainhoitovuoden aikana toteutetuista toimista, jotta vastuuvapauden myöntävällä viranomaisella on mahdollisuus arvioida paremmin viraston toimintaa eri vuosina;

3. kehottaa virastoa parantamaan vuotuista työohjelmaansa sisällyttämällä siihen tarkasti määritellyt ja mitattavissa olevat tavoitteet sekä toimintaperiaatteiden että operatiivisen toiminnan tasolla ja määrittämään SMART-indikaattorit; kehottaa lisäksi virastoa kehittämään keskeiset tulosindikaattorit hallinnon tukipalveluja varten;

4. kehottaa virastoa harkitsemaan myös Ganttin prosessikaavion käyttöönottoa kaikkien operatiivisten toimiensa suunnittelussa, jotta on mahdollista yksilöidä nopeasti kunkin toimihenkilön hankkeen parissa käyttämä aika ja suosia menettelytapaa, jossa keskitytään tulosten saavuttamiseen; pyytää sen vuoksi virastoa tiedottamaan vastuuvapauden myöntävälle viranomaiselle edistymisestään tältä osin;

5. palauttaa mieliin, että kalatalousvaliokunnan valtuuskunta vieraili virastossa kesäkuussa 2010 ja oli erittäin tyytyväinen viraston asioiden yleiseen tilaan ja etenkin yhteiskäyttösuunnitelmien toteutukseen;

Henkilöstö

6. kehottaa virastoa korjaamaan palvelukseenottoa koskevassa suunnittelussa ilmenneet puutteet; panee merkille, että tilintarkastustuomioistuin totesi kertomuksessaan, että suunnitelluista 55 väliaikaisesta toimesta vain 44 on täytetty (80 prosenttia);

Sisäinen tarkastus

7. on tyytyväinen siihen, että virasto on päättänyt tarkistaa talousarviomenettelyjään ja niihin liittyviä hyväksymiskiertoja, nimittää tulojen ja menojen hyväksyjät sekä panostaa varainhoitoa koskevaan henkilöstön koulutukseen;

8. antaa virastolle tunnustusta siitä, että se perusti vuonna 2008 sisäisen tarkastuksen toiminnon (sisäisen tarkastuksen yksikkö), jonka tehtävänä on avustaa ja neuvoa viraston pääjohtajaa ja johtoa sisäiseen valvontaan, riskinarviointiin ja sisäiseen tarkastukseen liittyvissä kysymyksissä; panee merkille, että virasto ei työllistä sisäisen tarkastuksen yksikköä kokoaikaisesti vaan jakaa sen Lissabonissa sijaitsevan Euroopan meriturvallisuusviraston (EMSA) kanssa; panee tältä osin merkille, että virasto ja Euroopan meriturvallisuusvirasto tekivät palvelutasosopimuksen 17. kesäkuuta 2008; katsoo, että tällainen jaettu palvelu on esimerkki parhaasta käytännöstä, johon muidenkin erillisvirastojen olisi pyrittävä;

9. toteaa, että sisäisen tarkastuksen yksikkö toimitti vuonna 2009 kaksi tarkastusta, joista yksi koski sisäisen valvonnan standardien täytäntöönpanoa ja toinen maksusykliä; pyytää virastoa tiedottamaan vastuuvapauden myöntävälle viranomaiselle sisäisen tarkastuksen yksikön antamista suosituksista ja viraston toteuttamista toimista;

10. kehottaa viraston pääjohtajaa täyttämään kaikilta osin velvoitteensa sisällyttää vastuuvapauden myöntävälle viranomaiselle laatimaansa kertomukseen, jossa on yhteenveto sisäisen tarkastuksen kertomuksesta, kaikki annetut suositukset (myös ne, joita virasto ei mahdollisesti aio noudattaa) ja kaikki suositusten perusteella toteutetut toimet; kehottaa sen vuoksi viraston pääjohtajaa antamaan tietoja sisäisen tarkastuksen antamien neljän "erittäin tärkeän" suosituksen sisällöstä ja viraston toteuttamista toimista;

11. kehottaa virastoa tarkistamaan sisäisen valvonnan järjestelmäänsä, jotta järjestelmä tukisi pääjohtajan vuotuisen vahvistuslausuman laatimista, sekä tarkistamaan kaikki hallinnolliset ja operatiiviset menettelynsä ja tämän jälkeen dokumentoimaan työnkulkunsa ja keskeiset valvontamenettelynsä; kannustaa lisäksi virastoa perustamaan riskienhallintatoiminnon, joka erittelee riskit ja tutkii, millaisin toimin riskejä voidaan lieventää;

12. viittaa vastuuvapauden myöntämistä koskevaan päätökseen liittyvien muiden, luonteeltaan yleisten huomautusten osalta erillisvirastojen toiminnasta, varainhoidosta ja sen valvonnasta 10. toukokuuta 2011 antamaansa päätöslauselmaan [6].

[1] EUVL C 338, 14.12.2010, s. 1.

[2] EYVL L 248, 16.9.2002, s. 1.

[3] EUVL L 128, 21.5.2005, s. 1.

[4] EYVL L 357, 31.12.2002, s. 72.

[5] EUVL L 252, 25.9.2010, s. 128.

[6] Hyväksytyt tekstit, P7_TA(2011)0163 (katso tämän virallisen lehden sivu 269).

--------------------------------------------------